મોડાસા તાલુકાના બોલુન્દ્રા પાસે ભાટકોટા રોડ પર ભારતની એકમાત્ર અરવલ્લીની ગિરિમાળાઓમાં આવેલું આ એક એવું મંદિર છે, જ્યાં છેલ્લા ઘણા વર્ષોથી શીલાની દેવના રૂપમાં પૂજા કરવામાં આવે છે અને તેથી જ આ મંદિરને ડુંગરેશી બાવાજી મંદિર તરીકે ઓળખવામાં આવે છે. અનેક શ્રદ્ધાળાઓમાં એવુ આસ્થા છેકે, શરીર પર કોઇપણ પ્રકારની ગાંઠ નીકળી હોય તો આ મંદિરની માનતા રાખવાથી એ ગાંઠ ઓગળી જાય છે. આ જ આસ્થાના કારણે છેલ્લા કેટલાક વર્ષોથી ડુંગરેશી બાવજીના મંદિરે શરીરની ગાંઠથી છૂટકારો મેળવવા દૂરદૂરથી લોકો અહીં આવે છે.